KENSINGTON TEMPLE
Elävä vesi
COLIN DYE: ELÄVÄT VEDET Elävä vesi
Johanneksen evankeliumi luku 7 jakeet 37―39: -
"Mutta juhlan viimeisenä, suurena päivänä -
Jeesus seisoi ja huusi ja sanoi: -
"Jos joku janoaa, niin tulkoon minun tyköni ja juokoon.
Joka uskoo minuun, -
hänen sisimmästään on, niinkuin Raamattu sanoo, -
juokseva elävän veden virrat."
Mutta sen hän sanoi Hengestä, -
joka niiden piti saaman, jotka uskoivat häneen; -
sillä Henki ei ollut vielä tullut, koska Jeesus ei vielä ollut kirkastettu."
Valotan hieman taustaa.
Jeesuksella oli tapana osallistua sen ajan tärkeimpiin uskonnollisiin juhliin.
Oli kolme isoa vuotuista juhlaa.
Ne järjestettiin temppelissä. Jeesus osallistui niihin.
Lehtimajanjuhla oli hyvin iloinen tapahtuma.
Siinä ei ollut samanlaista vakavuutta kuin muissa juhlissa, -
esimerkiksi pääsiäisessä -
ja sovituspäivässä.
Lehtimajanjuhla oli ilojuhla. Vanha testamentti kertoo sen asettamisesta.
Vuosien mittaan juutalaiset olivat kehittäneet erilaisia viettotapoja -
ja juhlaperinteitä.
On selvitetty myös Jeesuksen aikaisia viettotapoja.
Viimeinen päivä oli juhlan tärkein.
Silloin papit järjestivät kulkueen.
He nostivat vettä Siiloan altaalta -
ja kantoivat sen temppelialueelle.
Sitten he kävelivät alttarin ympäri seitsemän kertaa -
ja kaatoivat veden lopuksi temppelin kuivalle pihamaalle.
Näin he kutsuivat Israelia muistamaan erämaavaelluksen, -
jolloin kansa harhaili autiomaassa 40 vuotta.
Sinä aikana Jumala ei kertaakaan pettänyt heitä.
Kuten voi kuvitella, vesi on elintärkeää autiomaassa.
Oli aikoja, jolloin heillä ei ollut lainkaan vettä tai vesilähteitä, -
mutta Jumala antoi heille vettä. Hän pani kallion pulppuamaan vettä.
Kaataessaan vettä temppelin pihalle he sanoivat: "Muistakaa, -
kuinka Jumala antoi meille vettä autiomaassa."
Kuvittelen, että se oli juuri tämä hetki, -
kun Jeesus ei ikään kuin kestänyt enää pidempään.
Kuvittele se hetki. Ylipapit esittivät uskonnollisen rituaalin, -
joka oli täynnä merkitystä ja kuvastoa.
Ne puhuivat sanoja äänekkäämmin, että Jumala on uskollinen.
Että Hän antaa omilleen elämän vettä, olivatpa olosuhteet mitkä tahansa.
Hän huolehtisi omistaan.
Ja tulisi vielä Messias.
Hän olisi se, joka antaa heille lahjaksi Pyhän Hengen.
Jeesus ajatteli varmasti itsekseen: -
"Eivätkö nämä ihmiset tiedä, kuka minä olen?"
Miten ironista, että he esittävät jotain -
sen henkilön läsnä ollessa, joka on Herra ja elämän antaja.
Joka sanoi: "Luokseni tuleva ei koe nälkää. Olen elämän leipä.
Se, joka juo minusta, ei ikinä janoa. Olen elämän vesi."
Kuvittelen, ettei Jeesus enää kestänyt.
Hän nousi ja huusi kovalla äänellä: -
"Jos joku janoaa, -
niin tulkoon minun tyköni ja juokoon."
Kuvittele, mitä se aiheutti.
Uskonnolliset juhlat voivat olla riehakkaita, -
mutta on olemassa etiketti ja järjestys. Kukaan ei pidä keskeytyksistä.
Temppelipalvelijat kiirehtivät varmasti nopeasti paikalle.
"Ole hiljaa. Älä häiritse pappeja pyhissä toimituksissaan."
Mutta Jeesus jatkoi itsepintaisesti. "Joka uskoo minuun, -
hänen sisimmästään on juokseva elävän veden virrat."
Jeesusta saattoi turhauttaa eräs asia.
Meidän on tärkeä ymmärtää kertomuksen sanoma.
Olipa uskonnollinen järjestelmäsi miten kehittynyt tahansa.
Olipa se miten vaikuttava tahansa yhteiskunnassasi.
Olipa uskontosi miten maailmanlaajuinen tahansa, -
ilman Pyhää Henkeä se ei ole mitään.
Toinen epätavallinen ja tosi rohkea asia mielestäni on se, -
miten Jeesus osoittaa heille itseään.
"Jos joku janoaa, niin tulkoon minun tyköni ja juokoon."
Mikä poikkeuksellinen väite.
Hän ei tarkoittanut fyysistä janoa.
"Jos sinulla on hengellinen jano, on yksi paikka, johon voit tulla.
Minun luokseni. Tule minun tyköni ja juo."
Hän sanoi: "Minä olen elävien vetten lähde."
Väite tarkoitti, että Hän on paitsi Messias, myös Jumala.
Vanha testamentti tekee selväksi, -
että Jumala on elävien vetten lähde -
ja että kun tulemme Jumalan luo ja palvomme Häntä, -
tulemme ainoalle lähteelle, joka tyydyttää hengellisen janon -
ja jolta ylipäätään saamme kestävää tyydytystä.
Jeesus siis väitti olevansa Jumala, Messias ja ainoa tie Isän luo.
Hän ei sanonut: "Jos sinun on jano, -
annan kuusi osoitetta, joista saa juotavaa."
Hän ei käskenyt mennä muualle. Hän sanoi: "Tule minun tyköni."
Hän ei käskenyt esittäytyä jollekulle toiselle.
Hän käski tulla suoraan tykönsä. Hän ei pane ketään itsensä ja sinun välille.
Ei kukaan, ei elävä eikä kuollut, voi seistä sinun ja Jeesuksen välillä.
Ei kukaan.
Monet uskonnot pystyttävät kaikenlaisia esteitä: -
Saadakseen tyydytyksen ja hengellisen elämän, -
täytyy suorittaa sitä ja tätä.
Ei. Jeesus kutsui luokseen. Hänen sydämensä ja ovensa on avoinna.
"Tulkaa minun tyköni." Hän sanoo sen monta kertaa Raamatussa, -
vieläpä erittäin vetoavasti ja houkuttelevasti.
"Jos sinun on jano". Jos sinun on joskus ollut kova jano, -
ei voi ajatella muuta kuin millä voi sammuttaa janonsa.
Jeesus: "Tulkaa minun tyköni."
Toisessa kohdassa Hän sanoi: "Tulkaa tyköni te työtä tekeväiset, -
niin minä annan teille levon. Ottakaa ikeeni ja oppikaa minusta.
Ikeeni on kevyt. Olen nöyrä ja lempeä sydämeltäni."
Jeesuksessa ei ole mitään pelättävää.
Hän on Jumalan kutsu sinulle tulla Hänen luokseen.
Jeesus on ainoa, joka voi edustaa sinulle Isää.
Sinä et tarvitse ketään edustamaan sinua Jeesukselle. Voit tulla itse.
Tule sellaisena kuin olet.
Ainoa ehto tässä on, että pitää olla janoinen.
Ellei ole janoinen, ei halua juoda.
Jano on ainoa ehto.
Se on ehto: tunnistaa sisällään syvä, hengellinen jano, -
jota kukaan ei voi tyydyttää.
Ettei mikään muu korvaava asia voi tyydyttää.
Joiltain kestää koko elämä tajuta tämä.
Ettei kukaan perheenjäsen, äiti, veli, ystävä, -
aviomies, työpaikka, menestys, raha, maine eikä mikään muukaan -
voi tyydyttää sydämemme syvintä kaipuuta.
Kysynkin teiltä tänään: Onko joku janoinen? - On.
Ette ole kovin janoisia. Uusi yritys.
Onko jonkun jano? - On.
Olette käveleviä ihmeitä, koska tiedätte olevanne janoisia.
Ymmärrättekö? Se on meidän ja heidän välinen ero.
Me tiedämme olevamme janoisia.
Tiedämme, että jano on hengellistä.
Koko muu maailma ilman Jumalaa -
elää hengellisessä tyytymättömyydessä.
He yrittävät täyttää aukon monilla asioilla.
Vaikkapa materialla, -
vaikutusasemalla, usein suhteilla -
ja jopa uskonnolla.
Ihmiset harjoittavat kaikenlaisia uskontoja, -
sillä he tietävät, että heidän elämästään puuttuu jotain.
He eivät tiedä, missä sammuttaa janonsa.
Ja se on Kristukseen uskovana olemisen usko.
Tietää olevansa janoinen ja tietää, mistä saa juotavaa.
Halleluja. Aamen ja aamen.
Janoinen henki on yleismaailmallinen kokemus.
En sano, että kaikki ovat tietoisia siitä.
Jos katsoo ihmisten elämää ja kysyy, mitä he etsivät, -
huomaa, että he yrittävät tavoitella jotain, joka toisi syvää tyydytystä.
Todellinen jano on hengellistä.
Ihmisillä on kova jano ja kaipuu elämän vettä kohtaan.
Huomaamme, että todellinen jano on janoa Henkeä kohtaan.
Jumala on Henki.
Häntä palvotaan Hengessä ja totuudessa.
Tässä on historia. Luetaan Jer. 2:5.
Tässä on toiminnassa jokin, jota pitää käsitellä täällä tänäänkin -
sekä puhujalavalla että penkeissä.
Mistä tässä puhutaan? Jeremia profetoi.
Puhuu Jumalan sanoja.
Jumala antoi hänelle kysymyksen esitettäväksi Juudan asukkaille.
Jer. 2:5: "Mitä vääryyttä teidän isänne minusta löysivät, -
koska he erkanivat kauas minusta -
ja lähtivät seuraamaan turhia jumalia ja turhanpäiväisiksi tulivat."
Tässä on siis kuva ensinnäkin vian etsimisestä Jumalasta, -
toiseksi Jumalasta erkanemisesta -
ja kolmanneksi Jumalan korvikkeiden etsimisestä.
Raamattu kutsuu sitä epäjumalanpalvelemiseksi.
Se on meidän kaikkien historia.
Meidän on lakattava etsimästä vikaa Jumalasta ja sanottava: -
"Jumala, uskon, että Sinä olet elävien vetten lähde.
Sinun ulkopuoleltasi ei löydy mitään tyydytystä.
Ei ole muuta jokea, säiliötä tai virtaa.
Yksin Sinä voit tyydyttää Hengen janoni.
Sinä olet hyvä ja rakastava Jumala, ja Sinä tahdot, -
että tulen juomaan elävien vetten lähteestä."
Ennen kuin pääsemme sinne, olemme aina hieman etäällä Jumalasta.
Hän tarkentaa vielä lisää. Jer. 2:13.
Sama katkelma hieman myöhemmin.
Jumala puhuu jälleen: -
"Sillä minun kansani on tehnyt kaksinkertaisen synnin: -
minut, elävän veden lähteen, he ovat hyljänneet, -
ja ovat hakanneet itselleen vesisäiliöitä, -
särkyviä säiliöitä, jotka eivät vettä pidä."
Selitän hieman sanaa "säiliö".
Englannin kielessä se on harvinainen sana.
Se tarkoittaa vesisäiliötä.
Tankkia.
Hän sanoo, että se on kaksinkertainen synti.
Ensinnäkin he olivat hylänneet Hänet, -
joka on ainoa elävän veden lähde.
Hänen sijaansa he olivat tavoitelleet -
muita asioita, joiden he luulivat tuovan tyydytystä.
Tämä alkaa käydä kiistattomaksi. Eikö tämä ole sinunkin tarinasi?
Se on ainakin minun tarinani.
Se on tuttua jokaiselle, -
jolla on väärä kuva Jumalasta, -
että Hän on kykenemätön ja haluton eikä Hän pysty tuomaan tyydytystä -
ja että me inhimillisessä "viisaudessa" luulemme tietävämme itse parhaiten.
Tavoittelemme siis asioita, -
jotka ovat joko itsessään syntiä -
tai sitten epäjumalanpalvelusta, koska luulemme niiden korvaavan Jumalan.
Tavoittelemme sitä, koska luulemme saavamme siltä tyydytystä.
Kuvitellaan, että täällä olisi joukko ihmisiä ja tämä olisi kuiva erämaa.
Ei vettä eikä mitään. Me olisimme kuolemaisillamme janoon.
Ja sitten joku sanoo: "Vettä löytyy tuosta suunnasta.
Vain viisi kilometriä tuohon suuntaan. Jos selviydytte sinne, kaikki on hyvin.
Vain viiden kilometrin päässä on kaivo, keidas ja vettä."
Kuvittele, että uskot häntä.
Mihin suuntaan menisit?
Jos uskot häntä, sanot: "Mahtavaa! Lähdetään!"
Menet siihen suuntaan, jossa uskot sammuttavasi janon.
Se on kaikkien valintojemme hengellinen pohjavire elämässämme.
Kun meidän pitää tehdä valinta, valitsemme aina sen suunnan, -
jonka uskomme täyttävän tarpeemme.
Jossa janomme sammutetaan, jossa syvät kaipuumme täyttyvät.
Menemme uskomustemme asettamaan suuntaan, eikö?
Ajatellaanpa, että joku toinen sanoo: "Älkää kuunnelko tuota henkilöä!
Hän valehtelee. Hän haluaa, että kuolette.
Tämä on jokin sairas vitsi, että tuolla olisi vettä. Hän valehtelee ja huijaa.
Ei. Vettä löytyy viiden kilometrin päässä päinvastaisesta suunnasta.
Seuratkaa minua! Vien teidät sinne."
Pulmana olisi, ketä uskoa.
Eikö?
Jos hyvä henkilö ei saisi teitä vakuuttuneeksi, -
että toinen suunta on huijausta, -
menemällä siihen suuntaan tulisitte huijatuksi ja kuolisitte.
Jos uskotte hyvään henkilöön, joka tuo hyviä uutisia ja puhuu totta, -
sanotte: "Tiedot ovat ristiriitaisia, mutta uskon, että puhut totta.
Lähden osoittamaasi suuntaan, sillä uskon, -
että sieltä löydän tarvitsemani ja etsimäni tyydytyksen."
Totuus on, että on hyvä ja paha kamppailevat sisällämme.
On olemassa vihollinen, joka on valehtelija, huijari. Se haluaa tuhota.
Se kertoo niin monta valhetta kuin on tarpeen, -
kunnes vakuutut siitä, että olemalla tottelematon Jumalaa kohtaan -
ja elämällä itseriittoisesti saa todellisen tyydytyksen.
Siksi kristityt lähtevät joskus luopumuksen tielle.
He uskovat, että maailma voi tuoda tyydytyksen.
Monet nuoret sanovat: "Vartuin uskossa ja seurakunnassa.
Halusin vain lähteä maistamaan ja kokemaan maailmaa."
Ennen kuin tajuavatkaan, he nielevät epäjumalanpalveluksen valheen.
He alkavat tavoitella asioita, jotka eivät ikinä voi tuoda tyydytystä.
Ketään osoittamatta tuota kamppailua käydään meidän jokaisen sisällä, -
kun eteemme tulee valintoja.
Siksi Raamattu kehottaa muuttumaan mielen uudistumisen kautta.
Hylkää huijaus ja tiedä totuus, että yksin Kristus, Hänen tiensä -
ja Hänen seuraamisensa johtaa elämään.
Hänen antamistaan lähteistä juominen tuo ainoan hengellisen tyydytyksen -
ja ikuisen elämän.
Puhun tälläkin hetkellä Pyhälle Hengelle.
Huuleni eivät liiku, mutta hengessäni sanon jotain tällaista: -
"Oi Jumala, auta minua. Oi Jumala, auta minua. Oi Jumala, auta minua.
Uudista minua.
Vahvista minua.
Voitele minut.
Täytä minut."
Eikö? Aamen.
Entä sinä?
Onko se vain niitä hetkiä varten, kun olet esillä muiden edessä?
Vai onko se sinua itseäsi varten?
Minusta se on kaikkia varten koko ajan.
Älä lähde täältä janoisena. Juo pois vain!
Kun aamulla heräät, juo! Ei vain vettä vaan Pyhää Henkeä.
Se on tietysti vertauskuva.
Minne menettekin, teidän täytyy olla täynnä Henkeä.
Täytyy riippua Pyhästä Hengestä. Ihmisviisaus ei riitä.
Mikä tekee sinusta erilaisen?
Työtoverisi tietää yhtä paljon kuin sinä, ehkä enemmänkin.
Mikä on erilaista? Riippuvuus Pyhästä Hengestä.
Se antaa viisautta yli inhimillisen viisauden.
Saat kykyä ja voimaa.
Näkymätöntä vetovoimaa, joka vetää ihmisiä Kristuksen luo.
Mutta se ei lopu siihen.
Älä ikinä koe syyllisyyttä siitä, että juot Pyhää Henkeä. Jatka juomista!
Juo uudelleen ja uudelleen.
Jotain tapahtuu sisälläsi. Alat täyttyä.
Kun olet täynnä, älä lakkaa juomasta.
Pyhällä Hengellä ei nimittäin ole myrkytystasoja eikä rajoja.
Et voi ikinä saada liikaa.
Hänellä on sinulle aina lisää annettavaa.
On ne doit pas arrêter après nous sommes pleins.
Nous devons continuer à buvez -
jusqu'à se déborder la puissance de Saint-Esprit.
Pahoittelut tuosta.
Anteeksi.
Pidin tästä saarnan Ranskassa.
Älä siis lopeta, kun ajattelet olevasi täynnä.
Jatka juomista, kunnes se tulvii yli.
Kun se tulvii yli, jotain tapahtuu, -
ei vain sinulle vaan ihmisille ympärilläsi.
Jotain tapahtuu hengellisessä ilmapiirissäsi sisäisessä elämässäsi.
Lisäksi se vaikuttaa ympäristöösi.
Jae 38 jatkaa: -
"Joka uskoo minuun, hänen sisimmästään..." Sano: sisimmästä.
Sisimmästäsi juoksevat virrat. Monikossa.
Ei yksi virta. Monia virtoja.
Elävän vetten virrat.
Sisimmästäsi. NKJV-käännöksessä sanotaan: "sydämestäsi".
NIV-käännöksessä: "sisäisestä olemuksestasi".
Molemmat ovat tavallaan oikein. Kreikan sana tarkoittaa: "mahastasi".
Mahasta.
Kreikan sana "maha" liittyy sanaan "säiliö".
Kuten "tankki".
Meistä jokaisella on sisällämme aivan kuin säiliö.
Näemmä joillain teistä se vetää puoli litraa.
Joillain toisilla kaksi litraa.
Näen myös joitain viisilitraisia.
Se on "mahaa" tarkoittava sana.
Jeesus ei tarkoittanut tietenkään fyysistä vaan hengellistä säiliötämme.
Jeesus sanoo tässä: "Olette luotuja kuvakseni.
Olen antanut sinulle valmiuden olla hengellisessä yhteydessä kanssani.
Olen luonut sisäänne sen valmiuden. Se on kuin säiliö.
Ilman minua se on tyhjä.
Mikään muu ei voi täyttää sitä kuin minä."
Yksi kirkkoisä sanoi: "Jokaisessa on Jumalan muotoinen tyhjiö, -
jonka vain Jumala voi täyttää." Se on tämä näin.
Jeesus sanoo: "Juo, juo ja juo, kunnes se vuotaa yli."
Sitten huomaat, että alkaa toinen vaihe: jotain alkaa tapahtua kauttasi.
Ei vain sinulle vaan sinun kauttasi.
Se on lupaus. "Joka uskoo minuun, hänen mahastaan, -
hengellisestä säiliöstään, hengellisestä persoonastaan, -
hänen olemuksensa hengellisestä syvyydestä -
on juokseva elävän veden virrat."
Kuvittele. Niin Jeesus sanoo. Voimme luottaa Hänen sanaansa.
Kun lähdet täältä tänään, virrat juoksevat.
Kun menet työpaikalle, virrat juoksevat.
Virrat juoksevat kuiviin paikkoihin. Se on veden vuodattamisen kuva.
Kuva Messiaasta, joka antaa Pyhän Hengen virvoitusta ja Hengen lahjan, -
on kuva siitä, miten Hän muuttaa hengellisen erämaamme -
Hänen läsnäolonsa ilon puutarhaksi.
Et tiedä, miten paljon vaikutusta sinulla on, -
kun yksinkertaisesti vain rakastat Jeesusta.
Sinulla ei ole aavistustakaan.
Kunpa meillä olisi hengellistä erottelukykyä.
Tietäisit, ettei ole mitään sellaista paikkaa, jonne voit mennä -
jättämättä jälkeä Kristuksesta.
Itse asiassa läsnäolosi, -
etenkin kun toimimme tämän periaatteen mukaisesti, -
muuttaa työpaikkasi ilmapiiriä.
Läsnäolosi muuttaa kotisi ilmapiiriä, -
sillä minne ikinä menetkin, Jumala saa elävät vedet -
virtaamaan sinusta kuiviin paikkoihin.
Suomennos: Marianne Tenetz